822 DE AUCMENTIS SCIENT1ARUM 



legere et vincere non possit, compendia sectatur. Glossa for- 

 tasse aliqua bona, et ex scriptoribus classicis pauci, vel potius 

 scriptorum paucorum pauculas portiones, recipi possint pro au- 

 thenticis. Reliquorum nihilominus maneat usus nonnullus in 

 bibliothecisj ut eorum tractatus inspiciant judices aut advocati, 

 cum opus fuerit ; sed in causis agendis, in foro citare eos non 

 permittitor, nee in authoritatem transeunto. 



De Libris Auxiliaribus. 



APHORISMUS 79. 



At Scientiam Juris et Practicam auxiliaribus libris ne nu- 

 danto, sed potius instruunto. 1 li sex in genere sunto. Insti- 

 tutiones. De Yerborum Significatione. De Regulis Juris. 2 

 Antiquitates Legum. Summae. Agendi Formulae. 



APHORISMUS 80. 



Praeparandi sunt juvenes et novitii ad scientiam et ardua 

 juris altius et commodius haurienda et imbibenda, per Institu- 

 tiones. Institutiones illas ordine claro et perspicuo componito. 

 In illis ipsis universum Jus Privatum percurrito; non alia 

 omittendo, in aliis plus satis immorando, sed ex singulis quaedam 

 breviter delibanclo, ut ad Corpus Legum perlegendum acces- 

 suro nil se ostendat prorsus novum, sed levi aliqua notione prse- 

 ceptum. Jus Publicum in Institutionibus ne attingito, verum 

 illud ex fontibus ipsis hauriatur. 



APHORISMUS 81. 



Commentarium de Vocabulis Juris conficito. In explicatione 

 ipsorum, et sensu reddendo, ne curiose nimis aut laboriose ver- 

 sator. Neque enim hoc agitur, ut diffinitiones verborum quae- 

 rantur exacte, sed explicationes tantum quae legendis juris libris 

 viam aperiant faciliorem. Tractatum autem istum per literaa 

 alphabet! ne digerito ; id indici alicui relinquito ; sed collo- 

 centur simul verba quae circa eandem rem versantur, ut alterum 

 alteri sit juvamento ad intelligendum. 



APHORISMUS 82. 



Ad Certitudinem Legum facit (si quid aliud) tractatus bo- 

 nus et diligens de Diversis Regulis Juris. Is dignus est, qui 

 maximis ingeniis et prudentissimis jure-consultis committatur. 

 Neque enim placent quae in hoc genere extant. Colligendae 



1 So in the original edition : q. nudato .... instruito. J. S. 

 >l " De verborum significatione " and " De diversis regulis antiqui juris," are 

 respectively the penultimate and the last Tituli in the Digest. 



